Želiezovce

Želiezovce () sú mesto na Slovensku ležiace v Nitrianskom kraji v okrese Levice.

 Polohopis 
Mesto leží vo východnej časti Podunajskej pahorkatiny, na pravom brehu rieky Hron. Prechádza ním cesta I/76 a železničná trať Štúrovo – Levice. Levice sú vzdialené  severne, Štúrovo  južne, Nové Zámky  západne a Šahy  východne.

 Ulice 
Mierová,
Komenského,
Sacherova,
Úzka,
Nová,
Schubertova,
Petőfiho,
Jilemnického,
Slnečná,
Kossuthova,
Poľná,
Hurbanova,
Sládkovičova,
Agátová,
Brezová,
Lipová,
Rozmarínová,
Narcisová,
Tulipánová,
Nezábudková,
Poštová,
Hronská,
Jókaiho,
Zlatnícka,
SNP,
Štúrova,
kpt. Nálepku,
Ružová,
Adyho,
Hviezdoslava,
Železničná,
Potočná,
Vrbová,
Školská,
Jesenského,
Tichá,
Pionierska,
F. Kráľa,
Orgovánová,
Cintorínska,
Letná,
Záhradná,
Fučíkova,
Dózsova,
Nábrežná,
Mikulská,
Krátka,
Gorkého, Rákócziho

 Vodné toky 
Hron, Vrbovec

 Časti mesta 
Želiezovce - mesto, Mikula, Svodov, Veľký dvor, Karolína, Rozina, Jarok 

 Obyvateľstvo 
Podľa sčítania obyvateľov v roku 2021 mali Želiezovce 6 756 občanov.

Národnosť z trvalo bývajúceho obyvateľstva:
slovenská            3 370  (49,9 %)
maďarská            2 815  (41,7 %)
česká                        27  (0,4 %)
čínska                         6  (0,1 %)
rómska                       5  (0,1 %)
ukrajinská                   5  (0,1 %)
nezistená                512  (7,6 %)
Podľa sčítania obyvateľov v roku 2011 mali Želiezovce 7 186 občanov.

Národnosť z trvalo bývajúceho obyvateľstva:
slovenská           3 550  (49,40 %)
maďarská            3 501  (48,72 %)
česká                  23   (0,32 %)
rómska                 21   (0,29 %)
ukrajinská              4   (0,06 %)
iná                     2   (0,03 %)
rusínska                1   (0,01 %)
nezistená              76   (1,06 %)

 Kultúra a zaujímavosti 
 Pamiatky 
 Rímskokatolícky kostol sv. Jakuba staršieho, jednoloďová gotická stavba s polygonálne ukončeným presbytériom a malou strešnou vežou, z obdobia okolo roku 1332. Neskorogoticky bol upravený v 15. storočí. Neskôr bol upravovaný v roku 1884 a po poškodení počas druhej svetovej vojny v roku 1954, keď postavili kostolnú vežu.  V interiéri sa dochovali gotické nástenné maľby z obdobia okolo roku 1390 a kamenná gotická krstiteľnica. Menza oltára je sekundárne umiestnený rímsky sarkofág z 2. storočia. Fasády kostola sú hladké, členené opornými pilermi. Veža s modernistickým tvaroslovím s pravouhlými rezonančnými otvormi a terčíkom je ukončená stanovou strechou.

 Kaštieľ Eszterháziovcov, jednopodlažná baroková štvorkrídlová stavba s valbovými a manzardovými strechami z roku 1720. Nachádza sa v mestskom parku. Koncom 18. storočia bol klasicisticky upravený. Hlavná fasáda je deväťosová so stredným rizalitom, členená lizénami. Okná sú segmentovo ukončené. Vstup je riešený ako jednoosový portikus s trojuholníkovým štítom s tympanónom. Interiér je plochostropý. 

 Soví zámoček, klasicistický záhradný pavilón v parku kaštieľa, kde sa na chádza pamätná izba F. Schuberta, ktorý tu žil v rokoch 1818 a 1824. Ide o jednopodlažnú stavbu s prevýšeným stredným krídlom s trojuholníkovým štítom s tympanónom. Fasáda pavilónu je členená pilastrami, s motívom sýrskeho oblúka na prvom podlaží. 

 Hrobka Eszterháziovcov, neogotická stavba na polygonálnom pôdoryse pôvodne z roku 1790. Prestavaná bola v druhej polovici 19. storočia. Fasády sú členené opornými piliermi s pultovými strechami, okná majú neogotické ostenia. Vstup je riešený ako krytá predsieň s lomeným oblúkom.  

 Pomníky 
 Pomník F. Schuberta. Pôvodnú bronzovú bustu zhotovil v roku 1967 sochár Tibor Bártfay. Súčasnú bustu zhotovil Peter Mészáros v roku 2000.

 Pomník M. R. Štefánika

 Parky 
Chránený areál Želiezovský park – anglický park F. Schuberta. Park bol vyhlásený za chránený v roku 1984 a má rozlohu .
Park vo Svodove

 Školstvo 
 Základné školy 
 Základná škola s vyučovacím jazykom slovenským
 Základná škola s vyučovacím jazykom maďarským
 Stredné školy - Gymnáziá 
 Gymnázium s vyučovacím jazykom slovenským
 Gymnázium J. A. Komenského s VJM Želiezovce
 Materské školy 
 Materská škola, SNP 9
 Materská škola s vyučovacím jazykom maďarským, SNP 9
 Materská škola, SNP 93
 Základná umelecká škola Franza Schuberta 
 Spojená škola, Úzka 4, Želiezovce

 Šport 
OZ MŠK Želiezovce

Futbalisti OZ MŠK Želiezovce dosiahli najväčšie úspechy, keď sa dostali do III. ligy. Na štadióne MŠK v Želiezovciach sa hrali aj priateľské stretnutia so známymi klubmi ako Ferenváros Budapešť, Spartak Trnava.

 Osobnosti mesta 
 Rodáci 
 Eduard Sacher (* 1843), syn Franza Sachera, tvorcu známej Sacherovej torty, bol zakladateľom a majiteľom viedenského hotela Sacher.
 Augustín Fischer-Colbrie (* 1863 – † 1925), rímskokatolícky duchovný a košický biskup.
 Ivan Csudai (* 1959), výtvarník, hudobník a vysokoškolský pedagóg
 Jaroslav Spišiak (* 1963), bývalý policajný prezident
 Attila Mokos (* 1964), divadelný a filmový herec, svojho času umelecký šéf Jókaiho divadla v Komárne
 Henrietta Dulaiová, výskumníčka a učiteľka oceánografie na Florida State University, prvá Slovenka na Antarktíde
 Karla Wursterová (* 1975), slovenská diplomatka a veľvyslankyňa Slovenska v Taliansku, na Malte a v San Maríne
 Richard Nagy (* 1993), reprezentant Slovenska v plávaní. Účastník MS a ME v plávaní. Držiteľ slovenských rekordov na 400, 800 a 1500 voľný spôsob a 400 polohové preteky.
 Kornél Tóth (*1992), slovenský diplomat, attasé na Konsko-demokratickej ambasáde v Mozambiku.

 Pôsobili tu 
 Franz Schubert (* 1797 – † 1828), významný skladateľ, učiteľ hudby u grófa Esterházyho. Žil tu v rokoch 1818 a 1824.
 Timea Majorová (* 1974), majsterka sveta i Európy vo fitnes v roku 1997.

 Partnerské mestá 
  Trstená, Slovensko
  Barcs, Maďarsko
  Makov, Maďarsko
  Miercurea Ciuc, Rumunsko

 Referencie 

 Pozri aj 
 Zoznam kultúrnych pamiatok v Želiezovciach

 Iné projekty 

 Externé odkazy 
 Krisztina Ilko: Stredoveké nástenné maľby kostola svätého Jakuba staršieho v Želiezovciach, 2018, o. z. Georgius Bubek, Rožňava, ISBN 978-80-972888-1-5.
 Oficiálna stránka mesta


Kategória:Okres Levice
Kategória:Mestá na Slovensku